CELEX: 62009CN0464
Language: sl
Date: 2009-11-25 00:00:00
Title: Zadeva C-464/09 P: Pritožba, ki jo je 25. novembra 2009 vložila Holland Malt B.V zoper sodbo Sodišča prve stopnje (četrti senat) z dne 9. septembra 2009 v zadevi T-369/06, Holland Malt B.V. proti Komisiji Evropskih skupnosti

30.1.2010   
            
            
               SL
            
            
               Uradni list Evropske unije
            
            
               C 24/38
            
         Pritožba, ki jo je 25. novembra 2009 vložila Holland Malt B.V zoper sodbo Sodišča prve stopnje (četrti senat) z dne 9. septembra 2009 v zadevi T-369/06, Holland Malt B.V. proti Komisiji Evropskih skupnosti
   (Zadeva C-464/09 P)
   2010/C 24/67
   Jezik postopka: angleščina
   
      Stranke
   
   
      Pritožnica: Holland Malt B.V. (zastopniki: O. W. Brouwer, A.C.E. Stoffer, P. Schepens, odvetniki)
   
      Drugi stranki v postopku: Komisija Evropskih skupnosti, Kraljevina Nizozemska
   
      Predlogi pritožnice:
   
   Pritožnica Sodišču predlaga, naj:
   
               —
            
            
               razveljavi točke od 168 do 180 sodbe Sodišča prve stopnje;
            
         
               —
            
            
               zadevo vrne Sodišču prve stopnje ali razglasi odločbo Komisije za nično, in
            
         
               —
            
            
               naloži Komisiji plačilo stroškov postopka.
            
         
      Pritožbeni razlogi in bistvene trditve
   
   Pritožba se nanaša na sodbo Sodišča prve stopnje z dne 9. septembra 2009 v zadevi T-369/06, Holland Malt B.V. proti Komisiji (v nadaljevanju: sodba), s katero je bila zavrnjena tožba družbe Holland Malt zoper odločbo Komisije, s katero je bila subvencija, ki je bila pod določenimi pogoji odobrena pritožnici, razglašena za nezdružljivo s skupnim trgom. Pritožnica trdi, da je Sodišče prve stopnje napačno uporabilo pravo in kršilo postopek, ko je zavrnilo tožbo družbe Holland Malt. V zvezi s tem navaja ta pritožbena razloga:
   
               A.
            
            
               Sodišče prve stopnje naj bi v točkah od 169 do 180 sodbe napačno uporabilo pravo, s tem da naj bi napačno razlagalo člen 87(3)(c) ES (1) in s tem da naj bi napačno razlagalo in uporabilo Smernice Skupnosti o državni pomoči v kmetijskem sektorju. V zvezi s tem naj bi bila tudi obrazložitev sodbe protislovna in nezadostna; in
            
         
               B.
            
            
               Sodišče prve stopnje naj bi kršilo postopek v točki 168 sodbe, s tem da naj bi eno od trditev, ki jih je predložila pritožnica, napačno razumelo in napačno navedlo, kar je škodovalo njenim interesom.
            
         
      (1)  UL C 321 E, str. 76.